# ชั่วโมงโกงความตาย
ชั่วโมงโกงความตาย  เป็นละครโทรทัศน์เกาหลีใต้แนวละครทางการแพทย์ปี 2025 เขียนบทโดย ชเว แท-กัง กำกับโดย อี โด-ยุน และนำแสดงโดย ชู จี-ฮุน, ชู ย็อง-อู, ฮา ย็อง, ยุน กย็อง-โฮ และจ็อง แจ-กวัง ดัดแปลงจากเว็บโนเวลเรื่อง Trauma Center: Golden Hour ของ ฮันซันอีกา ซึ่งได้ถูกนำมาสร้างเป็นเนเวอร์เว็บตูนเมื่อปี ค.ศ. 2019 ละครซีรีส์เรื่องนี้ติดตามการเดินทางของ แพ็ก คัง-ฮย็อก ศัลยแพทย์ผู้เชี่ยวชาญด้านอุบัติเหตุฉุกเฉินที่เข้าร่วมโรงพยาบาลมหาวิทยาลัยที่กำลังประสบปัญหา เริ่มออกอากาศทางเน็ตฟลิกซ์เมื่อวันที่ 24 มกราคม ค.ศ. 2025

 เรื่องย่อ 

แพ็ก คัง-ฮย็อกเข้าร่วมงานกับโรงพยาบาลมหาวิทยาลัยที่รู้จักกันดีในเรื่องทีมแพทย์เฉพาะทางด้านอุบัติเหตุฉุกเฉิน การมาถึงของเขาทำให้ทุกอย่างเปลี่ยนไป เพราะเขามีทักษะการผ่าตัดที่ยอดเยี่ยมซึ่งสั่งสมมาจากประสบการณ์ในพื้นที่ขัดแย้งทั่วโลก วิธีการที่ไม่ธรรมดาและความมั่นใจที่ไม่สั่นคลอนของเขาขัดแย้งกับทีมงานที่มีอยู่ในตอนแรก อย่างไรก็ตาม เขาค่อย ๆ ได้รับความเคารพนับถือและนำพวกเขาไปสู่การเป็นศูนย์การแพทย์ฉุกเฉินระดับชั้นนำ

 นักแสดงและตัวละคร 

 นักแสดงหลัก 
 ชู จี-ฮุน รับบทเป็น แพ็ก คัง-ฮย็อก

 ศัลยแพทย์ผู้เชี่ยวชาญด้านอุบัติเหตุฉุกเฉินที่เก่งกาจและมีความมั่นใจล้นเหลือ เป็นผู้อำนวยการศูนย์อุบัติเหตุฉุกเฉิน

 ชู ย็อง-อู รับบทเป็น ยัง แจ-ว็อน

 เพื่อนร่วมงานที่กลายมาเป็นศิษย์คนแรกของคัง-ฮย็อก เขาเป็นคนฉลาดและเป็นคนรักสันติ เขายังเป็นนักเรียนที่มีผลการเรียนดีเด่นของโรงเรียนแพทย์ และเป็นบุตรชายคนเดียวของครอบครัวแพทย์รุ่นที่สาม

 ฮา ย็อง รับบทเป็น ช็อน จัง-มี
 พยาบาลประจำศูนย์อุบัติเหตุฉุกเฉิน
 ยุน กย็อง-โฮ รับบทเป็น ฮัน ยู-ริม
 แพทย์ผู้เชี่ยวชาญด้านทวารหนักและศาสตราจารย์ที่เฝ้าจับตาคัง-ฮย็อกอย่างใกล้ชิดหลังจากที่สูญเสียแจ-ว็อนไป
 จ็อง แจ-กวัง รับบทเป็น พัก คย็อง-ว็อน
 แพทย์ประจำบ้านที่ต้องรับมือกับการผ่าตัดที่ยากในแผนกวิสัญญีวิทยาทันทีก่อนการสอบแพทย์เฉพาะทาง

 นักแสดงสมทบ 
 จัง ซ็อง-ยุน

 การผลิต 

 การพัฒนา 
ในปี ค.ศ. 2022 อี นัก-จุน ซึ่งรู้จักกันในชื่อปากกาว่า ฮันซันอีกา ซึ่งเป็นแพทย์โสต ศอ นาสิกวิทยา ยูทูบเบอร์ และนักเขียนเว็บโนเวล ปรากฏตัวเป็นแขกรับเชิญในรายการ Park Myung-soo's Radio Show ทางสถานี KBS Cool FM เมื่อวันที่ 7 กุมภาพันธ์ เขากล่าวว่าเขาได้เซ็นสัญญามอบสิทธิ์ให้กับผู้ผลิตละครเรื่อง Trauma Center: Golden Hour ไปแล้ว และกำลังพิจารณาให้คง ยูและคิม นัม-กิล มาแสดงในละครซีรีส์เรื่องนี้ ตามรายงานของ SPOTV News เมื่อวันที่ 15 กันยายน เว็บโนเวลเรื่องนี้ได้รับการตัดสินใจที่จะสร้างเป็นละครและได้รับการพัฒนาภายใต้ชื่อชั่วคราวว่า Severe Trauma Center: Golden Hour  ละครซีรีส์เรื่องนี้เขียนโดย ชเว แท-กัง กำกับโดย อี โด-ยุน และผลิตโดย Studio N และ Mays Entertainment

 การคัดเลือกนักแสดง 
ในเดือนกันยายน ค.ศ. 2022 ชู จี-ฮุน ได้รับการพิจารณาให้เป็นนักแสดงนำของละครซีรีส์เรื่องนี้ ในเดือนมกราคม 2023 บริษัท Blitzway Studios ซึ่งเป็นเอเจนซี่ของชูได้ยืนยันว่าพวกเขาได้รับข้อเสนอดังกล่าวแล้วและกำลังพิจารณาอยู่ ในเดือนเมษายน 2023 ชู ย็อง-อูได้รับเลือกให้รับบท และบริษัท J,Wide-Company ซึ่งเป็นเอเจนซี่ของเขาได้ระบุว่าเขาพิจารณาที่จะมารับบท รายชื่อนักแสดงที่ร่วมแสดง ได้แก่ จู, ชู, ยุน กย็อง-โฮ, ฮา ย็อง และจ็อง แจ-กวังได้รับการเปิดเผยในเดือนมิถุนายน ค.ศ. 2023

 ออกอากาศ 
ตามรายงานของ Ize เมื่อวันที่ 20 ธันวาคม ค.ศ. 2024 ชั่วโมงโกงความตาย มีกำหนดออกฉายในวันที่ 24 มกราคม ค.ศ. 2025 แต่ในวันที่ 23 ธันวาคม เน็ตฟลิกซ์เกาหลีได้โพสต์รายชื่อละครซีรีส์ที่กำหนดให้ออกอากาศในเดือนมกราคม ค.ศ. 2025 บนบัญชีโซเชียลมีเดียอย่างเป็นทางการ และละครซีรีส์ดังกล่าวก็อยู่ในรายชื่อที่กำลังจะออกอากาศเร็ว ๆ นี้ สองสัปดาห์ต่อมา เน็ตฟลิกซ์ได้ยืนยันวันออกอากาศอย่างเป็นทางการ